CELEX: 32015D1085
Language: hu
Date: 2015-07-02 00:00:00
Title: A Bizottság (EU) 2015/1085 végrehajtási határozata (2015. július 2.) a 2006/42/EK európai parlamenti és tanácsi irányelvvel összhangban a Hammars Verkstad AB által gyártott Hammars vedklipp 5,5 hk és Hammars vedklipp 7,5 hk rönkvágó szalagfűrészgépek forgalombahozatalának megtiltására Svédország által hozott intézkedésekről (az értesítés a C(2015) 4428. számú rendelettel történt) (EGT-vonatkozású szöveg)

4.7.2015   
            
            
               HU
            
            
               Az Európai Unió Hivatalos Lapja
            
            
               L 175/124
            
         A BIZOTTSÁG (EU) 2015/1085 VÉGREHAJTÁSI HATÁROZATA
   (2015. július 2.)
   a 2006/42/EK európai parlamenti és tanácsi irányelvvel összhangban a Hammars Verkstad AB által gyártott Hammars vedklipp 5,5 hk és Hammars vedklipp 7,5 hk rönkvágó szalagfűrészgépek forgalombahozatalának megtiltására Svédország által hozott intézkedésekről
   
      
         (az értesítés a C(2015) 4428. számú rendelettel történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 11. cikke (3) bekezdésére,
   mivel:
   
               (1)
            
            
               Svédország arról tájékoztatta a Bizottságot, hogy a Hammars Verkstad AB (Lustebo 40, SE-790 20 Grycksbo, Svédország) által gyártott Hammars vedklipp 5,5 hk és Hammars vedklipp 7,5 hk rönkvágó szalagfűrészgépek forgalombahozatalának megtiltását célzó intézkedéseket vezetett be.
            
         
               (2)
            
            
               A gépek a 2006/42/EK irányelvnek megfelelően CE-jelöléssel voltak ellátva.
            
         
               (3)
            
            
               Svédország azzal indokolta intézkedését, hogy a rönkvágó gépek nem felelnek meg a 2006/42/EK irányelv I. mellékletének 1.1.2. (A biztonság beépítésének alapelvei) és 1.3.7. (A mozgó részekkel kapcsolatos veszélyek) pontjaiban foglalt alapvető egészségvédelmi és biztonsági követelményeknek, ugyanis a gépek nincsenek ellátva a mozgó részeket fedő védőburkolattal vagy védőberendezésekkel, ami kockázati forrást jelent.
            
         
               (4)
            
            
               A Bizottság felkérte a Hammars Verkstad AB-t a Svédország által hozott intézkedéssel kapcsolatos észrevételei megtételére.
            
         
               (5)
            
            
               A Hammars Verkstad azt válaszolta, hogy a fűrészt és rönkhasítót egyaránt kiváltó gép rendszerként szemlélve összességében sokkal kevésbé veszélyes a használójára nézve. A Bizottság felkérte a gyártót a megfelelőség-értékelési eljárás keretében megállapított kockázati osztály alátámasztására szolgáló dokumentumok benyújtására érve alátámasztása érdekében. Erre a felkérésre nem érkezett válasz.
            
         
               (6)
            
            
               A Svédország által benyújtott bizonyítékok vizsgálata megerősíti, hogy a Hammars Verkstad AB (Lustebo 40, SE-790 20 Grycksbo, Svédország) által gyártott Hammars vedklipp 5,5 hk és Hammars vedklipp 7,5 hk rönkvágó szalagfűrészgépek nem felelnek meg a 2006/42/EK irányelvben megállapított alapvető egészségvédelmi és biztonsági követelményeknek, a megfelelés hiánya pedig súlyos kockázatot jelent a gépet használók testi épségére nézve. Ezért helyénvaló a Svédország által hozott intézkedést indokoltnak tekinteni,
            
         ELFOGADTA EZT A HATÁROZATOT:
   1. cikk
   A Hammars Verkstad AB (Lustebo 40, SE-790 20 Grycksbo, Svédország) által gyártott Hammars vedklipp 5,5 hk és Hammars vedklipp 7,5 hk rönkvágó szalagfűrészgépek forgalombahozatalának megtiltását célzó, Svédország által hozott intézkedések indokoltak.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. július 2-án.
      
         
            a Bizottság részéről
         
         Elżbieta BIEŃKOWSKA
         
            a Bizottság tagja
         
      
   
   
      (1)  HL L 157., 2006.6.9., 24. o.